CELEX: 62016TN0149
Language: el
Date: 2016-04-11 00:00:00
Title: Υπόθεση T-149/16: Προσφυγή της 11ης Απριλίου 2016 — Spliethoff’s Bevrachtingskantoor κατά Επιτροπής

13.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/56
            
         
      Προσφυγή της 11ης Απριλίου 2016 — Spliethoff’s Bevrachtingskantoor κατά Επιτροπής
      (Υπόθεση T-149/16)
      (2016/C 211/70)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Spliethoff’s Bevrachtingskantoor BV (Άμστερνταμ, Κάτω Χώρες) (εκπρόσωπος: P. Glazener, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση της Επιτροπής C(2015) 5274 της 31ης Ιουλίου 2015 με την οποία καταρτίστηκε ο κατάλογος των προτάσεων που επελέγησαν για να τύχουν χρηματοδοτικής στηρίξεως από την Ένωση σχετικά με τον μηχανισμό «Συνδέοντας την Ευρώπη» — Μεταφορικός τομέας, κατόπιν της προσκλήσεως για την υποβολή προτάσεων που διατυπώθηκε στις 11 Σεπτεμβρίου 2014 βάσει του Πολυετούς Προγράμματος Εργασίας·
               
            
                  —
               
               
                  να διατάξει την Επιτροπή να εκδώσει, εντός τριών μηνών από την ημερομηνία της αποφάσεως του Γενικού Δικαστηρίου, νέα απόφαση σχετικά με την πρόταση της προσφεύγουσας, λαμβάνοντας υπόψη την απόφαση του Γενικού Δικαστηρίου·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται πρόδηλη πλάνη εκτιμήσεως
                  
                              —
                           
                           
                              Η εκτίμηση της προτάσεως της προσφεύγουσας είναι εσφαλμένη όσον αφορά τα κριτήρια αναθέσεως που συνίστανται στην καταλληλότητα, στον αντίκτυπο και στην ποιότητα. Με σωστή αξιολόγηση βάσει των εν λόγω κριτηρίων αναθέσεως, η πρόταση θα έπρεπε να επιλεγεί για συγχρηματοδότηση από την ΕΕ.
                           
                        
            
                  2.
               
               
                  Με τον δεύτερο λόγο προβάλλεται παραβίαση της αρχής της ίσης μεταχειρίσεως
                  
                              —
                           
                           
                              Η Επιτροπή παραβίασε την αρχή της ίσης μεταχειρίσεως στην προσβαλλόμενη απόφαση επειδή δεν επέλεξε την πρόταση της προσφεύγουσας, ενώ επέλεξε άλλες παρόμοιες προτάσεις σχετικές με τις τεχνολογίες μειώσεως των εκπομπών.